EkBass/fiwiki-20250220-pages-articles huggingface dataset:
New Kids on the Rock

New Kids on the Rock on Plymouth Rock Studiosin viihdesivusto Hollywood East Tv:n käyttäjien Ryan Murphyn, Kevin Jamesin ja Neil Cicieregan tuottama ja näyttelemä komediasarja. Kevin ja Neil ovat töissä Plymouth Rock Studiosilla, eli he saavat automaattisesti videot näkyviin Hollywood East Tv:n etusivuilla. ==Idea== Hahmot, Neil, Kevin ja Ryan, ovat tehneet sopimuksen Plymouth Rock Studiosin kanssa, jonka avulla he saavat rahaa aina kun he tekevät uuden "webisodin" Hollywood East Tv:hin. Sarjan juoni punoutuu tämän idean ympärille. ==Hahmot== Neil Näyttelijä: Neil Cicierega Neil on joukon "älypää". Hän on hieman vainoharhainen ja ollut vähintään kerran vankilassa. Hän on pelkuri, mutta kykenee silti vaaratilanteessa ottamaan kuvan ghoulista. Ryan Näyttelijä: Ryan Murphy Ryan on sekopää. Hän on älyltään vajaa ja tavoiltaan omituinen. Ryan on ilmeisimmin entinen eläinaktivisti, jonka Neil ja Kevin löysivät hylätyn talon kellarista. Ryanilla on pakkomielle kammata nukenpäitä. Kevin Näyttelijä: Kevin James Kevin on itsevarma "jokapaikan höylä". Hän melkein kuolee melkein joka jaksossa. ==Lähteet== *New Kids on the Rockin Hollywood East Tv -sivu Luokka:Internet-ilmiöt
AllMovie

AllMovie (ennen All Movie Guide ja AllRovi) on yhdysvaltalainen internetsivusto, joka käsittelee elokuvanäyttelijöitä, elokuvia ja televisio- ohjelmia. Sivuston on perustanut Michael Erlewine, joka on luonut myös verkkosivut All Media Guideen kuuluvat AllMusic ja AllGame. Vuodesta 2015 AllMovie-verkkosivuston ja -kuluttajabrändin on omistanut RhythmOne-yritys. == Lähteet == == Aiheesta muualla == * AllMovien verkkosivut Luokka:Elektroniset tietoteokset Luokka:Elokuva- ja televisiosivustot Luokka:Julkaisutietokannat
Philip Rosenthal

Philip Rosenthal (s. 1960IMDb.com Philip Rosenthal) on yhdysvaltalainen televisiokäsikirjoittaja ja tuottaja, joka tunnetaan parhaiten Kaikki rakastavat Raymondia (1996–2005) -sarjan luojana. == Lähteet == Luokka:Yhdysvaltalaiset televisiotuottajat Luokka:Vuonna 1960 syntyneet Luokka:Elävät henkilöt
Kruunuvuorenselkä

Kruunuvuorenselkä () on noin 5 kilometriä pitkä ja 2-3 kilometriä leveä vesialue Helsingissä kantakaupungin itäpuolella. Se rajoittuu etelässä Suomenlinnan saariin ja Vallisaareen, idässä Laajasaloon ja Santahaminaan sekä pohjoisessa Kulosaareen. Kruunuvuorenselkä on saanut nimensä Laajasalossa sijaitsevan Kruunuvuori-nimisen kallion mukaan. Kruunuvuorenselän yhdistää avomereen joukko salmia, joiden välisille saarille Suomenlinna on rakennettu. Salmista laivaliikenteen kannalta tärkein on Kustaanmiekan salmi Suomenlinnan ja Vallisaaren välissä. Muista avomereltä Kruunuvuorenselälle johtavista salmista huomattavimpia ovat Särkänsalmi Suomenlinnan ja Särkän saaren välissä sekä Hevossalmi Laajasalon ja Santahaminan välissä. Laajasalon ja manteren välissä on Tiiliruukinlahti, jonka Laajasalon kanava yhdistää itäpuolella olevaan merialueeseen. Kruunuvuorenselän lahtia ovat Eteläsatama ja Pohjoissatama, jotka yhdistää toisiinsa Katajanokan kanava. Pohjoissatamasta työntyy länteen Siltavuorensalmi, joka johtaa Kaisaniemenlahtea ja Eläintarhanlahtea pitkin Töölönlahteen. Salmen yli johtavat Hakaniemensilta ja Pitkäsilta sekä Töölönlahden suulla sijaitseva rautatiepenger. Kruunuvuorenselän pohjoisosassa sijaitsevat Korkeasaari ja Mustikkamaa. Näiden sekä Kulosaaren länsipuolitse johtaa vesiväylä Vanhankaupunginselälle, johon Vantaanjoki laskee. Koska saaret suojaavat Kruunuvuorenselkää avomeren aalloilta, sitä on pidetty luonnonolosuhteiltaan maailman parhaimpiin kuuluvana satamapaikkana. Matkustajaliikenteen käytössä olevan Eteläsataman lisäksi sen rannoilla ovatkin olleet myös Sörnäisten satama, Laajasalon öljysatama ja Herttoniemen öljysatama sekä useita venesatamia. Kun Vuosaaren satama otettiin käyttöön vuonna 2008, vanhat rahtilaivasatamat väistyivät uusien asuntoalueiden Kalasataman ja Sompasaaren sekä Kruunuvuorenrannan ja Herttoniemenrannan tieltä. == Kruunusillat == Kruunuvuorenselän itärannalle Kruunuvuorenrantaan rakennetaan uutta asuntoaluetta, johon rakennetaan keskustasta raitioliikennettä varten Kruunuvuorenselän yli johtavia suuria siltoja. Hankkeelle on annettu nimi Kruunusillat. Helsingin kaupunginvaltuusto hyväksyi Kruunusiltojen rakentamisen elokuussa 2016, ja rakennustyöt alkoivat syksyllä 2021. == Lähteet == == Aiheesta muualla == Luokka: Suomen lahdet Luokka: Helsingin luonto Luokka:Suomenlahti Luokka:Suomenlinna Luokka:Kaivopuisto Luokka:Katajanokka Luokka:Mustikkamaa–Korkeasaari Luokka:Laajasalo
Jääpallon maailmanmestaruuskilpailut 2008

Kautta aikain 28. jääpallon maailmanmestaruuskilpailut järjestettiin 27. tammikuuta–3. helmikuuta 2008 Moskovassa, Venäjällä. Pelipaikkana toimi 46 000 -paikkainen sisähalli Olimpijski eli Olympiahalli sekä osassa B-lohkon otteluissa Lužniki-olympiakompleksi. Kisoihin osallistui 13 joukkuetta. A-lohkossa pelasivat Venäjä, Ruotsi, Suomi, Kazakstan, Norja ja Valko-Venäjä, ja B-lohkossa Alankomaat, Kanada, Latvia, Mongolia, Unkari, Viro ja Yhdysvallat. Alkusarjassa Ruotsi voitti Venäjän niukasti 5-4, mutta loppuottelu samojen maiden kesken päättyi Venäjän ylivoimaiseen voittoon 6-1. ==A-sarja== \---- \---- \---- \---- \---- \---- \---- \---- \---- \---- \---- \---- \---- \---- === Mitaliottelut === ==== Välierät ==== \---- ==== Pronssiottelu ==== ==== Loppuottelu ==== === Parhaat maalintekijät === Sija Pelaaja Joukkue Maalit 1\. Jevgeni Ivanuškin Venäjä 17 2\. Patrik Nilsson Ruotsi 16 3\. Pavel Rjazantsev Venäjä 14 4\. Sergei Lomanov Venäjä 12 4\. Sami Laakkonen Suomi 12 6\. Sergei Obuhov Venäjä 11 7\. David Karlsson Ruotsi 9 8\. Daniel Andersson Ruotsi 8 8\. Vjatšeslav Bronnikov Kazakstan 8 8\. Vladimir Shulzenko Valko-Venäjä 8 11\. Jevgeni Hvalko Valko-Venäjä 6 ==Parhaat pelaajat== Paras maalivahti: Andreas Bergwall Paras puolustaja: Andrei Zolotarev Paras keskikenttäpelaaja: Mihail Svešnikov Paras hyökkääjä: Patrik Nilsson ====Mitalistijoukkueet==== Kultaa: \---- Roman Geizel, Kirill Hvalko, Pavel Frants, Andrei Zolotarev, Mihail Svešnikov, Aleksandr Tjukavin, Juri Pogrebnoi, Dmitri Saveljev, Ivan Maksimov, Sergei Lomanov, Sergei Obuhov, Jevgeni Ivanuškin, Rinat Šamsutov, Pavel Rjazantsev, Pavel Bulatov, Denis Kriušenkov, Juri Vikulin, Oleg Tšubinski Hopeaa: \---- Andreas Bergwall, Anders Svensson, Marcus Bergwall, Per Hellmyrs, Anders Östling, Daniel Mossberg, Stefan Erixon, Olov Englund, Daniel Andersson, Anders Bruun, Andreas Westh, Daniel Berlin, Hans Andersson, Patrik Nilsson, Jonas Edling, Johan Andersson, David Karlsson Pronssia: \---- Pasi Hiekkanen, Timo Oksanen, Petteri Lampinen, Jani Kokko, Kimmo Huotelin, Sami Laakkonen, Samuli Niskanen, Igor Zolotarev, Pekka Rintala, Mikko Aarni, Mika Mutikainen, Rasmus Lindqvist, Tommi Pikkuhookana, Esa Oksanen, Antti Ekman, Ville Aaltonen, Mikko Lukkarila ==B-sarja== \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- ===Sijoitusottelut=== ==== Ottelu 6. sijasta ==== ==== Ottelu 4. sijasta ==== ==== Ottelu 2. sijasta ==== ==== Karsinta A-sarjaan ==== == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. == Lähteet == Luokka:Jääpallon maailmanmestaruuskilpailut Luokka:Vuoden 2008 jääpallo Luokka:Venäjän jääpallo Luokka:Moskovan urheilu
Alf Clausen

Alf Heiberg Clausen (s. 28. maaliskuuta 1941 Minneapolis) on yhdysvaltalainen elokuvien ja televisiosarjojen säveltäjä. Hänet tunnetaan parhaiten animaatiosarjan Simpsonit taustamusiikin säveltämisestä. Clausen on säveltänyt yli 30 elokuvaa ja sarjaa kuten Konnankoukkuja kahdelle, Mies ja alaston ase, Alf ja Vaihdetaan vapaalle, Ferris. Hän syntyi Minneapolisissa ja varttui Jamestownissa, Pohjois-Dakotassa. Clausen palkattiin Simpsonien säveltäjäksi sarjan toisella tuotantokaudella vuonna 1990. Hän sävelsi siitä alkaen jokaisen jakson taustamusiikin ja laulut, ja teki Danny Elfmanin säveltämästä tunnusmusiikista erilaisia sovituksia. Syksyllä 2017 Clausen erotettiin ja 29. tuotantokaudesta alkaen sarjan musiikki on tilattu Bleeding Fingers Music -nimiseltä yhtiöltä. Clausen on voittanut Simpsoneihin säveltämillään lauluilla kaksi Emmy-palkintoa, vuonna 1997 laulusta ”We Put The Spring In Springfield” (jaksossa ”Noidan talo”) ja vuonna 1998 laulusta ”You're Checkin' In” (jaksossa ”Hätä ei lue lakia”). Lisäksi hän on saanut Simpsoneista seitsemän muuta Emmy-ehdokkuutta. ==Aiheesta muualla== * Alf Causenin kotisivu * Luokka:Yhdysvaltalaiset säveltäjät Luokka:Primetime Emmy -palkinnon saajat Luokka:Vuonna 1941 syntyneet Luokka:Elävät henkilöt
The Hollywood Reporter

thumb|right|The Hollywood Reporterin toimisto The Hollywood Reporter on yhdysvaltalainen elokuvalehti, joka oli ennen yhteistyössä Variety -lehden kanssa. Lehti oli ensimmäinen Hollywoodin päivittäin ilmestyvä viihdelehti. Lehden perustaja on Billy Wilkerson, ja hän perusti sen vuonna 1930. == Lähteet == Luokka:Yhdysvaltalaiset aikakauslehdet
Variety

Variety on viikoittain ilmestyvä yhdysvaltalainen viihdelehti. Sen perusti Sime Silverman vuonna 1905 New Yorkissa. Yhtiön omisti aiemmin Reed Business Information, joka myi sen 2012 verkkokustantaja Jay Penskelle ja sijoitusyhtiö Third Point LLC:lle. Ilmoitustulojen vähennyttyä lehti oli vaikeuksissa, ja erityisesti Pensken omistaman viihdeuutissivuston Deadline.comin aiheuttaman kilpailutilanteen vuoksi.Variety-lehti myytiin kilpailijalle. Helsingin Sanomat 18.10.2012, s. C 3. Artikkelin verkkoversio (maksullinen). == Lähteet == == Aiheesta muualla == * Varietyn kotisivut. Luokka:Yhdysvaltalaiset aikakauslehdet Luokka:Yhdysvaltalaiset musiikkilehdet Luokka:Elokuvalehdet
Surrender

Surrender voi tarkoittaa seuraavia: == Elokuva ja TV == * Kolmannen korvapuusti (Surrender), Jerry Belsonin komediaelokuva vuodelta 1987 == Musiikki == === Albumit === * Surrender, The Chemical Brothersin albumi vuodelta 1999 * Surrender, Diana Rossin albumi vuodelta 1971 * Surrender, Hurtsin albumi vuodelta 2015 * Surrender, Sarah Brightmanin albumi vuodelta 1995 === Kappaleet === * ”Surrender”, Billy Talentin kappale vuodelta 2007 * ”Surrender”, Cheap Trickin kappale vuodelta 1978 * ”Surrender”, Cristal Snow’n kappale vuodelta 2010 * ”Surrender”, Electric Light Orchestran kappale vuodelta 2006 * ”Surrender”, Elvis Presleyn kappale vuodelta 1961 * ”Surrender”, Laura Pausinin kappale vuodelta 2002. * ”Surrender”, Daruden kappale vuodelta 2018.
The Ex

The Ex voi tarkoittaa seuraavia: * The Ex, Billy Talentin kappale albumilla Billy Talent * The Ex, Jenny Peretzin ohjaama elokuva vuodelta 2006 * The Ex, hollantilainen rock-yhtye
Anja Rupel

Anja Rupel (s. 19. maaliskuuta 1966) on slovenialainen laulaja, lauluntekijä, näyttelijä, radioselostaja ja toimittaja. Parhaiten hänet tunnetaan laulajanurastaan. Rupel harrasti musiikkia jo lapsena, ja opetteli soittamaan ainakin huilua. 1980-luvun alkupuolella hän alkoi esiintyä pop-yhtye Videosexin laulajana. Yhtye nousi silloisessa Jugoslaviassa huomattavaan suosioon ja teki viisi levyä. Näistä viimeinen, vuonna 1997 julkaistu tupla-CD Arhiv, oli kokoelma yhtyeen aiempaa tuotantoa sisältäen kuitenkin myös ennen julkaisemattomia lauluja. Vuosina 1982–1992 Rupel lauloi myös Germania- yhtyeessä, joka oli Laibachin sivuprojekti. Kymmenessä vuodessa Germania julkaisi vain muutamia lauluja Laibachin levyillä ja kaseteilla, eikä koskaan tehnyt omaa pitkäsoittoa. Vuonna 1988 julkaistusta Across the Universe -singlestä – joka julkaistiin Laibachin nimellä – tehtiin kuitenkin näyttävä musiikkivideo. Videon myötä Anja Rupelista tuli ensimmäinen sloveeni, joka on koskaan nähty Music Televisionin esittämissä musiikkivideoissa. Across the Universe on lainakappale, jonka teki alun perin The Beatles. 1994 Rupel julkaisi ensimmäisen soololevynsä Odpri oči (suom. Avaa silmäsi). Sittemmin hän on laulanut useita muitakin omia levyjä. Musiikin lisäksi Anja Rupel on ollut aktiivinen myös näyttelemisen saralla. Hän on esiintynyt mm. vuonna 1987 valmistuneessa elokuvassa Hudodelci (suom. Rikolliset). Rupel on naimisissa muusikko Aleš Klinarin kanssa. 11. lokakuuta 2002 Rupelille syntyi tytär Luna. ==Diskografia== ===Videosexin kanssa=== * Videosex 84, 1983 * Lacrimae Christi, 1985 * Svet je zopet mlad (mini-LP), 1987 * Ljubi in Sovrazi, 1992 * Arhiv, 1997 ===Sooloartistina=== * Odpri oči, 1994, * Življenje je kot igra, 1996 * Moje sanje * Ne ustavi me nihče * Kolekcija, 2002 * Vse, 2004 == Lähteet == ==Aiheesta muualla== *Anja Rupelin profiili Facebook-sivustolla *Anja Rupelin laulujen sanoituksia Luokka:Slovenialaiset laulajat Luokka:Vuonna 1966 syntyneet Luokka:Elävät henkilöt
Purske

Purske () on joissain aseissa oleva moodi, jolla vasara­laukauksia voi suorittaa automaattisesti. Vasaralaukaus tarkoittaa kahden tai kolmen luodin ampumista peräkkäin samaan maaliin. Luokka:Asetekniikka
Art Ross

Arthur Howey Ross (13. tammikuuta 1886, Naughton, Ontario – 5. elokuuta 1964, Medford, Massachusetts, Yhdysvallat) oli kanadalainen jääkiekkoilija ja kiekkoiluvaikuttaja. Pelaajaurallaan National Hockey Leaguessa ja sen edeltäjässä National Hockey Associationissa hän pelasi puolustajana. Ross valittiin Hockey Hall of Fameen vuonna 1949. Hän oli yksi kahdestatoista ensimmäisestä Hall of Fameen valituista pelaajista. Rossin katsotaan vaikuttaneen keinokumisen kiekon käyttöönottoon pelissä luonnonkumisen sijaan. Hän myös kehitti nykymuotoisen maalikehikon. Hän lahjoitti nimeään kantavan Art Ross Trophyn NHL:lle. Art Ross Trophy myönnetään runkosarjan pistepörssin voittajalle. == Katso myös == * Luettelo Hockey Hall of Famen jäsenistä == Lähteet == ==Aiheesta muualla== * Art Ross Legends of Hockeyssä Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1886 syntyneet Luokka:Vuonna 1964 kuolleet
Vincent Bugliosi

Vincent Bugliosi (18. elokuuta 1934 Hibbing, Minnesota – 6. kesäkuuta 2015 Los Angeles, Kalifornia) oli yhdysvaltalainen lakimies ja kirjailija. Hän nousi maineeseen toimiessaan syyttäjänä Charles Mansonin oikeudenkäynnissä Los Angelesissa vuonna 1969. Myöhemmin hän kirjoitti oikeudenkäynnistä kirjan Helter Skelter, jota on myyty yli 7 miljoonaa kappaletta. Hoitaessaan yleisen syyttäjän virkaa Los Angelesin piirikunnassa Bugliosi hävisi yhden ja voitti 105 rikosoikeudenkäyntiä, mukana 21 henkirikossyytettä. Bugliosi kirjoitti useita muitakin menestyneitä kirjoja. Teoksessa Outrage hän arvosteli kovin sanoin syyttäjien toimintaa O. J. Simpsonin murhaoikeudenkäynnissä; Bugliosi itse uskoi Simpsonin syyllisyyteen. Kirjassa The Betrayal of America hän moitti Yhdysvaltain korkeinta oikeutta ratkaisusta, jonka se teki George W. Bushin eduksi vuoden 2000 presidentinvaalijupakassa. Kirjassaan Reclaiming History: The Assassination of President John F. Kennedy (2007) Bugliosi arvosteli kiivaasti John F. Kennedyn salamurhaan liittyviä salaliittoteorioita ja puolusti Warrenin komission kantaa, jonka mukaan Lee Harvey Oswald ampui murhalaukaukset yksin. Kirjassaan The Prosecution of George W. Bush for Murder (2008) Bugliosi vaati presidentti George W. Bushin asettamista syytteeseen, koska tämä Bugliosin mukaan antoi harhaanjohtavia tietoja aloittaessaan Irakin sodan. Bugliosin mukaan presidentti Bushia voitaisiin Yhdysvaltain lain nojalla syyttää murhista ja hänelle voitaisiin vaatia kuolemanrangaistusta, koska presidentti aiheutti yli 4 000 Yhdysvaltain kansalaisen ja yli 100 000 irakilaisen kuoleman. ==Lähteet== Luokka:Yhdysvaltalaiset juristit Luokka:Syyttäjät Luokka:Vuonna 1934 syntyneet Luokka:Vuonna 2015 kuolleet
Full Circle (The Doorsin albumi)

Full Circle on yhdysvaltalaisen The Doors -yhtyeen kahdeksas ja samalla viimeiseksi jäänyt studioalbumi, joka julkaistiin vuonna 1972. Albumille sisältyvä kappale ”The Mosquito” oli yllätyshitti Suomessa nousten singlelistan sijalle 15.Timo Pennanen: Sisältää hitin, sivu 132, Otava 2006 ==Kappaleet== A-puoli # # # # # B-puoli # * # # # ==Kokoonpano== ===The Doors=== *John Densmore - rummut *Robby Krieger - kitara, laulu, huuliharppu *Ray Manzarek - kosketinsoittimet, laulu, basso kosketinsoittimilla ===Vierailijat=== *Chico Batera - lyömäsoittimet kappaleissa "Piano Bird" ja "The Peking King and the New York Queen" *Jack Conrad - basso kappaleissa "4 Billion Souls", "Good Rockin", "The Piano Bird" ja "The Peking King and the New York Queen" *Chris Ethridge - basso kappaleessa "Get Up and Dance" *Venetta Fields - laulu *Bobbi Hall - lyömäsoittimet kappaleissa "Verdilac", "The Piano Bird" ja "The Peking King and the New York Queen" *Clydie King - laulu *Charles Larkey - basso kappaleissa "Verdilac" ja "The Piano Bird" *Charles Lloyd - tenorisaksofoni kappaleessa "Verdilac"; huilu kappaleessa "The Piano Bird" *Melissa MacKay - laulu *Leland Sklar - basso kappaleissa "Hardwood Floor", "The Mosquito" ja "It Slipped My Mind" ==Arvostelut== * Allmusic () linkki ==Lähteet== Luokka:The Doorsin albumit Luokka:Vuoden 1972 albumit
Tämnaren

Tämnaren on järvi Ruotsissa. Se on Mälarenin jälkeen Uplannin toiseksi suurin. Järven pinta-ala on 39 km², mistä huolimatta järvi on hyvin matala, keskisyvyydeltään vain 1,2 metriä.http://www.c.lst.se/templates/Naturreservat.aspx?id=655 Tämnarenin saaria ovat Fornö, Mittskär ja Tunne. Tämnarenin länsiosa kuuluu Hebyn kuntaan, itäosa Tierpin kuntaan ja pieni alue etelässä myös Uppsalan kuntaan. == Lähteet == Luokka:Uppsalan läänin järvet Luokka:Hebyn kunta Luokka:Tierpin kunta Luokka:Tämnarånin vesistö
Niefang

Niefang on kaupunki Päiväntasaajan Guinean manneralueella Río Munissa. Se sijaitsee Centro Surin provinssissa Batasta kymmeniä kilometrejä itään. Kaupunki tunnetaan myös entisellä nimityksellä Sevilla de Niefang. Luokka:Päiväntasaajan Guinean kaupungit
Webby-palkinto

Webby-palkinnot ovat internet-sisällöille vuosittain jaettavia palkintoja, joita International Academy of Digital Arts and Sciences on jakanut vuodesta 1996. Palkintokategorioita ovat verkkosivustot, verkkomainokset ja -media, verkkoelokuvat ja -videot sekä mobiilisivustot ja -sovelluksethttps://web.archive.org/web/20150827020442/http://www.webbyawards.com/about/. == Lähteet == Luokka:Tieteen ja tekniikan palkinnot Luokka:Internet-kulttuuri
Evinayong

Evinayong on Centro Surin provinssin pääkaupunki Päiväntasaajan Guineassa. Se sijaitsee Río Munin sisämaassa. Asukkaita kaupungissa on tuhansia; vuonna 1983 heitä laskettiin 3540 henkeä. 1930-luvulla Evinayong oli Espanjan Guinean pääkaupungista Batasta lähtevän ainoan maantien toinen päätepiste. == Lähteet == Luokka:Päiväntasaajan Guinean kaupungit
Havok (ohjelmisto)

Havok Physics, tunnetaan paremmin pelkästään nimellä Havok, on irlantilaisen Havok-yhtiön kehittämä fysiikkamoottori. Se on tehty tietokone- ja videopeleille mahdollistamaan esineiden tai muiden henkilöiden vuorovaikutuksen reaaliaikaisesti. Dynaamista simulaatiota käyttäen Havok mahdollistaa oikeata muistuttavan maailman ja liikkeet, kuten räsynukke- fysiikat tai ympäristöön fyysisesti reagoivat esineet. Esimerkiksi Valven Source-pelimoottori käyttää Havokin fysiikkamoottoria. Intel osti Havokin vuonna 2007. Microsoft ilmoitti 2. lokakuuta 2015 hankkineensa Havokin omistukseensa. Vuonna 2008 Havok sai kunniaa tekniikan Emmy-palkintojen jaossa, fysiikkamoottoreiden kehittämisestä sähköisessä viihteessä. == Pelit == == Lähteet == Luokka:Fysiikkamoottorit Luokka:Väliohjelmistot
Mara Carfagna

Maria Rosaria Carfagna (s. 18. joulukuuta 1975, Salerno) on italialainen poliitikko. Carfagna toimi Italian tasa-arvoministerinä Silvio Berlusconin neljännessä hallituksessa vuosina 2008–2011. Opiskeltuaan tanssia ja pianonsoittoa Carfagna osallistui 1997 Miss Italia -kilpailuun, jossa sijoittui kuudenneksi. Hän työskenteli opintojensa jälkeen televisiossa Berlusconin omistamassa Mediaset-yrityksessä. Vuosina 2000–2006 hän oli showtyttönä La domenica del villaggio -ohjelmassa. Vuonna 2006 hän juonsi Piazza grande -ohjelmaa Giancarlo Magallin kanssa. Hän on myös poseerannut alasti useissa lehdissä. Carfagna luki lakia Salernon yliopistossa ja valmistui parhain arvosanoin vuonna 2001. Politiikkaan Carfagna lähti mukaan vuonna 2004 ja hänet valittiin 2006 Berlusconin Forza Italia -puolueen listalta Campaniasta edustajainhuoneeseen ja uudelleen 2008. Carfagna ilmoitti marraskuussa 2010 jättävänsä hallituksen joulukuun 15. päivän luottamuslauseäänestyksen jälkeen ja eroavansa myös Berlusconin puolueesta.http://www.elpais.com/articulo/internacional/ministra/Igualdad/Berlusconi/anuncia/deja/Gobierno/elpepuint/20101121elpepuint_4/Tes == Lähteet == Luokka:Italian ministerit Luokka:Vuonna 1975 syntyneet Luokka:Elävät henkilöt
Ohjusvene

Ohjusvene on meritorjuntaohjuksin varustettu uppoumaltaan 200–300 tonnin sota- alus, jonka pääasiallinen käyttötarkoitus on vihollisen pinta-alusten torjunta. Ne on kehitetty korvaamaan tykki- ja moottoritorpedoveneet. Suurin ohjusveneisiin kohdistuva uhka tulee ilmasta, mistä syystä niissä on usein monipuolinen ilmatorjunta-aseistus. Nykyaikaisissa ohjusveneissä käytettyjen ilmatorjuntaohjusten kantama on yli kymmenen kilometriä. Lisäsuojaa saadaan käyttämällä aluksen havaittavuutta vaikeuttavaa häiveteknologiaa. Ensimmäistä kertaa ohjusvenettä käytettiin sotatoimissa, kun Egyptin laivaston neuvostovalmisteinen Komar-luokan ohjusvene upotti 1967 kuuden päivän sodassa P-15 Termit -ohjuksilla () Israelin merivoimien hävittäjää Eilatin. Ensimmäinen ohjusveneiden keskinäinen taistelu käytiin 1973 jom kippur -sodassa Israelin merivoimien sekä Syyrian ja Egyptin merivoimien välillä. Kumpikin osapuoli laukaisi useita ohjuksia, minkä seurauksena seitsemän Syyrian ja Egyptin venettä upposi. *
Vakhtang Tšabukiani

Vakhtang Tšabukiani (, 27. helmikuuta 1910 – 6. huhtikuuta 1992) oli georgialainen balettitanssija, koreografi ja kouluttaja, joka nautti suurta arvostusta kotimaassaan ja ulkomailla. Häntä pidetään yhtenä historian vaikutusvaltaisimmista miesbalettitanssijoista: hänen katsotaan luoneen klassisen baletin ohjelmistoon kuuluvien miesten pas seul -koreografioiden enemmistön. Niihin kuuluu tunnettuja baletteja, kuten Le Corsaire ja La Bayadère. Hänet muistetaan myös baletin La Bayadère henkiin herättämisestä yhdessä Vladimir Ponomarevin kanssa vuonna 1941 Mariinski-baletille. Se on edelleen teatterin ohjelmistossa ja siihen viitataan usein "neuvostoversiona". Versio on toiminut perustana lähes kaikille baletin esityksille Venäjän ulkopuolella, mukaan lukien Rudolf Nurejevin ja Natalia Makarovan versioille. == Elämäkerta == Tšabukiani syntyi Tbilisissä georgialaiselle isälle ja latvialaiselle äidille. Hän valmistui paikallisesta Maria Perinin balettistudiosta vuonna 1924 ja jatkoi opintojaan Leningradin koreografiakoulussa vuosina 1926–1929. Hän debytoi Kirovin ooppera- ja balettiteatterissa Leningradissa vuonna 1929 ja kiersi ensimmäisten neuvostobalettiseurueiden kanssa Italiassa ja Yhdysvalloissa 1930-luvulla. Hänet tunnettiin pian taitavana artistina ja hän oli Kirovin teatterin johtava soolotanssija vuoteen 1941 saakka, kunnes hän palasi Georgiaan Tbilisin ooppera- ja balettiteatteriin, jossa hän toimi päätanssijana ja -koreografina. Suomalaisista tanssijoista hän on esiintynyt ainakin Doris Laineen parina Gisellessä kesäkuussa 1961. Vuonna 1973 hän siirtyi Tbilisin koreografiakoulun johtoon. Tšabukianilla oli huomattava rooli georgialaisen baletin kehityksessä ja uuden tanssijasukupolven kouluttamisessa. Hän työskenteli myös useiden elokuvien parissa ja järjesti balettiesityksiä ympäri maailmaa. Tšabukiani sai uransa aikana lukuisia palkintoja ja arvonimiä, joihin kuuluivat Venäjän SFNT:n kunniataiteilija (1939), Georgian SNT:n kunniataiteilija (1943), Neuvostoliiton kansantaiteilija (1950), Neuvostoliiton valtionpalkinto (1941, 1948 ja 1951) sekä Leninin palkinto (1958). == Lähteet == == Aiheesta muualla == * Vakhtang Tšabukiania käsittelevä internetsivu Luokka:Georgialaiset henkilöt Luokka:Georgialaiset balettitanssijat Luokka:Vuonna 1910 syntyneet Luokka:Vuonna 1992 kuolleet
Leonti Mroveli

Leonti Mroveli () oli 1000-luvulla elänyt georgialainen historioitsija ja pappi. Mroveli ei ole hänen sukunimensä, vaan se on peräisin Ruisin piispan arvonimestä (lähellä Urbnisia). Hänen tiedetään toimineen piispana vuonna 1066. Niinpä häntä on kutsuttu myös nimellä Ruisin Leontius. Tavallisesti jotkut historioitsijat pitävät häntä useiden vanhojen Kartlis tskhovreba -kokoelmaan sisällytettyjen georgialaisten kronikoiden kirjoittajana. Jotkut pitävät häntä taas ainoastaan tekstien kokoajana. Joka tapauksessa kronikoitsijana Leonti Mroveli siirsi Georgian kirjallisuuden tasapainoa kirkollisesta maalliseen. == Lähteet == Luokka:Georgialaiset kirjailijat
František Donth

František Donth (s. 14. heinäkuuta 1904 Rokytnice nad Jizerou) oli tšekkoslovakialainen hiihtäjä. Hän voitti urallaan neljä mitalia MM-kisoista. Kultaa hän sai vuonna 1925 50 kilometrin matkalta ja hopeaa 1925 18 kilometriltä sekä 1927 18 kilometriltä. Pronssia Donth sai vuonna 1927 50 kilometrin matkalta. == Lähteet == Luokka:Tšekkoslovakialaiset maastohiihtäjät Luokka:Vuonna 1904 syntyneet Luokka:Kuolinvuosi puuttuu
Maanpuolustuksen Henkilökuntaliitto

Maanpuolustuksen Henkilökuntaliitto ry (MPHL) puolustushallinnon ja rajavartiolaitoksen siviilihenkilöiden ammattijärjestö. MPHL ry on STTK:hon kuuluvan Ammattiliitto Pron jäsen. == Lähteet == == Aiheesta muualla == * Maanpuolustuksen Henkilökuntaliitto MPHL ry Luokka:STTK:n jäsenjärjestöt
Bromikresolivihreä

Bromikresolivihreä (C21H14Br4O5S) on pH-indikaattorina, agaroosigeelielektrofereesissa ja ohutkerroskromatografiassa käytetty väriaine, joka vaihtaa väriään keltaisesta siniseksi pH:n ollessa 3,8–5,2. Ainetta voidaan käyttää joko vapaana happomuodossa tai natriumsuolana. Vesiliuoksessa bromikresolivihreän keltainen monoanionimuoto muuttuu korkeammassa pH:ssa dianioniseksi, siniseksi muodoksi. Tätä tasoittaa resonanssi. Lisäksi muotojen välillä vallitsee tasapaino. Aineen muodoilla emäksisissä ja happamissa oloissa on isosbestinen piste 515 nanometrin kohdalla. == Lähteet == == Aiheesta muualla == * Coloria.net * Bromikresolivihreän käyttöturvallisuustiedote, Sigma Aldrich (Merck), viitattu 30.5.2018. Luokka:Indikaattorit
Lady Oscar

Lady Oscar on japanilais-ranskalainen vuonna 1979 ensi-iltansa saanut elokuva, jonka on ohjannut Jacques Demy. Se perustuu Riyoko Ikedan klassikkomangaan Versailles no bara. == Juoni == Ranskan Versaillesissa syntyy perheeseen kuudes lapsi. Isän pettymykseksi lapsi onkin tyttö eikä odotettu poika. Tästä huolimatta isä päättää kasvattaa tytön poikana ja antaa tälle jopa pojan nimen Oscar. Lady Oscarin täyttäessä 14 vuotta hän alkaa harrastaa miekkailutaitoja palvelijansa Andren kanssa. Oscar tutustuu prinsessa Marie Antoinetteen, jonka on määrä naida kuninkaan poika. Oscar itse uskoo, että hänellä on enää kuukausi elinaikaa. Oscar pyrkii kaikin keinoin puolustamaan kuningatartaan ja joutuu lopulta kaksintaisteluun Kreivi Germainin kanssa. Pian Ranskassa sotajoukko alkaa hyökätä Versaillesin kimppuun ja taistelu johtaa Versaillesin voittoon. Oscarin ystävä Andre kuolee saatuaan vihollisen kiväärin pistimen selkäänsä. Sen jälkeen Oscar huutaa Andre-nimeä ja jää yksin. ==Näyttelijät== == Aiheesta muualla == * * Luokka:Vuoden 1979 ranskalaiset elokuvat Luokka:Jacques Demyn ohjaamat elokuvat ja:ベルサイユのばら#実写版映画
Kuparisorsat

Kuparisorsat (Oxyura) on sorsien heimoon kuuluva lintusuku. == Kuparisorsiin (Oxyura) kuuluvia lajeja == * Afrikankuparisorsa (Oxyura maccoa) * Argentiinankuparisorsa (Oxyura vittata) * Australiankuparisorsa (Oxyura australis) * Kuparisorsa (Oxyura jamaicensis) * Valkopääsorsa (Oxyura leucocephala) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Josef Erleback

Josef Erleback oli tšekkoslovakialainen hiihtäjä, joka kilpaili 1920-luvulla. Hän voitti pronssia MM-kisoista vuonna 1925 18 kilometrin matkalta. == Aiheesta muualla == * Luokka:Tšekkoslovakialaiset maastohiihtäjät Luokka:Syntymävuosi puuttuu Luokka:Kuolinvuosi puuttuu
John Lindgren

John Halvar Theofron Lindgren (8. marraskuuta 1899 Lycksele - 30\. tammikuuta 1990 Lycksele) oli ruotsalainen hiihtäjä. Hän edusti seuratasolla Lycksele Idrottsförening -seuraa. Lindgren voitti kultaa MM-kisoissa 1927 sekä 18 että 50 kilometrin matkoilla. Lake Placidin olympialaisissa 1932 hän sijoittui 50 kilometrillä kahdeksanneksi. == Lähteet == Luokka:Ruotsalaiset maastohiihtäjät Luokka:Vuonna 1899 syntyneet Luokka:Vuonna 1990 kuolleet
Eric Till

Eric Till (s. 24. marraskuuta 1929) on brittiläissyntyinen, vuonna 1954 Kanadaan muuttanut elokuvaohjaaja. Hänet tunnetaan kansainvälisesti muun muassa Martti Lutherin elämään pohjautuvasta elokuvasta Luther (2003), jossa nimiroolin tulkitsi Joseph Fiennes. Till sai Cannesin elokuvajuhlien Kultainen palmu -ehdokkuuden elokuvastaan A Fan's Notes (1972). Teos pohjautui Frederick Exleyn samannimiseen romaaniin vuodelta 1968. == Aiheesta muualla == * Luokka:Brittiläiset elokuvaohjaajat Luokka:Kanadalaiset elokuvaohjaajat Luokka:Vuonna 1929 syntyneet Luokka:Elävät henkilöt
Tippi Degré

Tippi Benjamine Okanti Degré (s. 10. heinäkuuta 1990 Windhoek, Namibia) on ranskalainen televisioesiintyjä. Hän on ollut pääosassa useassa luontodokumentissa. Hän syntyi Namibian pääkaupungissa Windhoekissa. Hän sai nimensä Alfred Hitchcockin elokuvan Linnut pääosan esittäjän Tippi Hedrenin mukaan. == Elämä == Tippi Degré syntyi Namibiassa, jossa hänen luontokuvaaja- vanhempansa Alain Degré ja Sylvie Robert asuivat. Niinä vuosina joina Tippi ja hänen vanhempansa asuivat Afrikassa he matkustivat siellä laajasti, Botswanassa, Zimbabwessa ja Etelä-Afrikassa. Afrikassa asuessaan Degré ystävystyi eläimien kanssa ja tutustui paikallisten bushmannien elämään ja elintapoihin. Hänellä ei ollut leikkikavereita ja sen vuoksi hän leikki leijonanpentujen, norsujen, käärmeiden, kirahvien, krokotiilien ja seeprojen kanssa. Hänen äitinsä kertoi että etelässä jossa oli hedelmätöntä tai puoliaavikkoa oli tilojen koko 10 000–20 000 hehtaaria ja viljelijät pitivät usein orvoksi jääneitä eläimiä, jotka saattoivat olla kesyjä, ja siten Tippi pystyi olemaan eläimien kanssa. Hän muutti myöhemmin 10-vuotiaana Ranskaan jossa hänen ei ollut helppo sopeutua Pariisin elämään. Siellä hänen kokemuksistaan julkaistiin kirja. Degréstä tuli julkisuuden henkilö ja kirja menestyi hyvin. Kirja käännettiin useille kielille. 12-vuotiaana Degré palasi Afrikkaan kuvaamaan kuusiosaista luontodokumenttisarjaa Discovery-kanavalle. 18-vuotiaana hän aloitti Pariisissa elokuva-alan opinnot. == Lähteet == === Viitteet === ==Aiheesta muualla== * Tippi Degrén sivusto *Telegraph: Tippi Degre, the real life Mowgli Kuva. Luokka:Namibialaiset henkilöt Luokka:Ranskalaiset henkilöt Luokka:Vuonna 1990 syntyneet Luokka:Elävät henkilöt
Mandariinisorsat

Mandariinisorsat (Aix) on sorsien heimoon kuuluva lintusuku, jossa on kaksi lajia. Suomessa tavataan vuosittain muutamia keskieurooppalaisia tarhakarkulaisia. == Mandariinisorsiin (Aix) kuuluvat lajit == * Mandariinisorsa (Aix galericulata) * Morsiosorsa (Aix sponsa) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Sorsat
Lahn-Dill-Kreis

Lahn-Dill-Kreis eli Lahn-Dill-piiri on piirikunta Hessenin osavaltiossa Saksassa. Piirikunta sijaitsee Nordrhein-Westfalenin ja Rheinland-Pfalzin naapuriosavaltioiden tuntumassa ja on saanut nimensä Lahn- ja Dill-jokien mukaan. Lahn-Dill-Kreisin pinta-ala on 1 066,30 neliökilometriä, ja siihen kuuluu 23 kuntaa. Piirikunnassa asui vuoden 2020 lopussa 253 373 ihmistä. Piirikunnan hallinto sijaitsee Wetzlarissa, joka on piirikunnan suurin kaupunki. == Maantiede == Lahn-Dill-Kreis rajoittuu pohjoisessa Siegen- Wittgensteinin ja Marburg-Biedenkopfin piirikuntiin, idässä Gießen piirikuntaan, etelässä Hochtaunuskreisin ja Wetteraukreisin piirikuntiin sekä lännessä Limburg-Weilburgin ja Westerwaldkreisin piirikuntiin. Piirikunnan korkein kohta on Dietzhölztalin kunnassa sijaitseva Rittershausen, jonka korkeus on 671 metriä. Piirikunnan matalin kohta on Leunin kaupungissa sijaitsevassa laaksossa. Sen korkeus on 150 metriä. == Kunnat ja kaupungit == Lahn-Dill-Kreisiin kuuluu kahdeksan kaupunkia ja viisitoista kuntaa. Asukasluvut 31. joulukuuta 2020. Kaupungit #Aßlar (13 654) #Braunfels (11 007) #Dillenburg (23 261) #Haiger (19 258) #Herborn (20 473) #Leun (5 716) #Solms (13 641) #Wetzlar (53 188) Kunnat #Bischoffen (3 297) #Breitscheid (4 672) #Dietzhölztal (5 536) #Driedorf (5 061) #Ehringshausen (9 432) #Eschenburg (9 950) #Greifenstein (6 524) #Hohenahr (4 802) #Hüttenberg (10 789) #Lahnau (8 216) #Mittenaar (4 717) #Schöffengrund (6 474) #Siegbach (2 541) #Sinn (6 415) #Waldsolms (4 749) == Lähteet == == Aiheesta muualla == * Piirikunnan kotisivut *
Luther (elokuva)

Luther (2003) on uskonpuhdistaja Martti Lutheria käsittelevä elokuva, jonka ohjasi Eric Till. Elokuva kestää noin kaksi tuntia. Elokuvan juonen tapahtumien yksityiskohdat eivät ole kaikilta osin yhteneväisiä historian kanssa. Lutherin roolissa esiintyy Joseph Fiennes. Muissa rooleissa nähdään hänen ohellaan muun muassa Alfred Molina, Peter Ustinov, Uwe Ochsenknecht, Mathieu Carrière, Benjamin Sadler, Maria Simon, Jochen Horst, Lars Rudolph, Johannes Lang, Jindrich Fajst ja Claire Cox. Elokuvamusiikin sävelsi Richard Harvey. Elokuvaajana toimi Oscar-palkittu Robert Fraisse. == Aiemmat Luther- elokuvat == Jo ennen tunnetuinta, vuonna 2003 ilmestynyttä Luther-elokuvaa, oli aihetta käsitelty elokuvissa. Vuonna 1928 Lutherin ohjasi Hans Kyser ja pääosaa näytteli Eugen Klöpfer. Vuonna 1973 julkaistiin versio, jonka ohjaajana toimi Guy Green ja pääosanäyttelijänä Stacy Keach. == Aiheesta muualla == * Luokka:Vuoden 2003 saksalaiset elokuvat Luokka:Saksalaiset draamaelokuvat Luokka:Elämäkertaelokuvat Luokka:Martti Luther kulttuurissa
Kääpiösorsat

Kääpiösorsat (Nettapus) on sorsien heimoon kuuluva lintusuku. == Kääpiösorsiin (Nettapus) kuuluvia lajeja == * Aasiankääpiösorsa (Nettapus coromandelianus) * Afrikankääpiösorsa (Nettapus auritus) * Australiankääpiösorsa (Nettapus pulchellus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Sorsat
Telkät

Telkät (Bucephala) on sorsien heimoon kuuluva lintusuku. == Lajit == * Amerikantelkkä (Bucephala islandica) * Pikkutelkkä (Bucephala albeola) * Telkkä (Bucephala clangula) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *
Bucephala

Bucephala voi viitata seuraaviin: * Bukefala (lat. Bucephala), antiikin aikainen kaupunki Intiassa * telkät (Bucephala), sorsasuku
Iso Karvasjärvi

Iso Karvasjärvi on järvi Utajärven kunnan itäosassa Sanginkylässä Pohjois- Pohjanmaalla, lähellä Oulun kaupungin rajaa. ==Sijainti== Järvi sijaitsee entisen Ylikiimingin kunnan, nykyisen Oulun kaupungin, rajan vieressä, Puutturinjärvestä vajaa kolme kilometriä lounaaseen. Vain kolmisensataa metriä järven pohjoispäästä on Pikku Karvasjärvi. Järveä ympäröivät kankaat, idässä Yli-Karvasmaa, lännessä Karvaskoskenkangas ja etelässä laaja Maaselkä, jossa sijaitsee Sanginkylän kaakkoisin asumus, Karvasjärven talo. Se on nykyään metsästysmajakäytössä, kuten järvestä luoteeseen laskevan Karvasojan rannalla sijaitseva hirvikämppä. ==Järvimaisema ja kulkuyhteydet== Järvi on rehevä, rannoiltaan pääosin suota, mutta kangaspaikoilla myös kivikkoa. Järven kalastoon kuuluvat tavanomaiset hauki, ahven ja särki. Karvasoja, joka laskee Sanginjoen sivuhaaraan Koivujokeen lähellä Pienelle Kivijärvelle menevää tietä, on kapea mutta kymmenisen kilometriä pitkä puro. Karvasjärven talon lisäksi järven ympärillä ei ole ollut asutusta. Kulkuyhteys järvelle oli aikaisemmin ennen muuta seututieltä 837 Maaselän kangasta kulkevaa polkua pitkin luoteeseen. Nykyään järven lähelle tulee idästä päin Kivijärven tieltä eli Vepsän kylän suunnasta Ylikiimingistä erkaneva metsäautotie, josta pääsee Koivuselän, Honkaselän ja Pehkeensuon turvetyömaan kautta myös kaakkoon eli seututielle 837 Kemilänkylän kohdalle. Koilliseen eli Sanginkylän Puutturinjärven suuntaan ei järveltä edelleenkään ole mitään tieyhteyttä. == Lähteet == ==Aiheesta muualla== * Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s. ISBN 952-91-2823-1 (Järven ympäristön asutus) Luokka:Utajärven järvet Luokka:Ylä-Oulujoen alue
Lipservice

__NOTOC__ Lipservice on hard rock -yhtye Gotthardin seitsemäs studioalbumi, joka julkaistiin vuonna 2005. Albumi nousi Sveitsissä Swiss Music Charts -listan ensimmäiselle sijalle, ja se pysyi listalla yhteensä 39 viikkoa. == Kappaleet == # # # # # # # # # # # # # # == Kokoonpano == * Steve Lee – laulu * Leo Leoni – kitara * Mandy Meyer – kitara * Marc Lynn – basso * Hena Habegger – rummut == Arvostelut == * Imperiumi: 8/10 * Metal Temple: 8/10Metal Temple: Album review == Lähteet == Luokka:Gotthardin albumit Luokka:Vuoden 2005 albumit
Tšakhrukhadze

Tšakhrukhadze () oli georgialainen 1100-luvun lopussa ja 1200-luvun alussa elänyt runoilija, jota on perinteisesti pidetty Tamarianin () kirjoittajana. Se on 22 oodin ja yhden elegian kokoelma, joka ylistää ja usein jopa jumaloi Georgian kuningatar Tamaria (hallitsi 1184–1213). Runoilija on liitetty maallikko Grigol Tšakhrukhadzeen, jonka säilyneessä testamentissa kerrotaan hänen halustaan vetäytyä georgialaiseen Ristin luostariin Jerusalemissa. Myöhempien kertomusten mukaan Tšakhrukhadze oli syntynyt Khevin vuoristoalueella Georgian koillisosassa ja toimi kuningatar Tamarin sihteerinä. Tšakhrukhadze kirjoitti uudessa, viisitavuisessa runomitassa (tšakhrukhauli). Hänen runoutensa on erittäin musikaalista ja kielellisesti lahjakasta, ja hän muodostaa adjektiiveista mestarillisia loppusointuja ylistääkseen Tamaria. == Lähteet == Tsakhrukhadze
Hansut

Hansut (Chloephaga) on sorsien heimoon kuuluva lintusuku. == Hansuihin (Chloephaga) kuuluvia lajeja == * Andienhansu (Chloephaga melanoptera) * Harmaapäähansu (Chloephaga poliocephala) * Punapäähansu (Chloephaga rubidiceps) * Tulimaanhansu (Chloephaga hybrida) * Valkopäähansu (Chloephaga picta) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *
Andorran vaakuna

Andorran vaakuna on Andorran tunnus lipun ja hymnin ohella. Vaakunan nykyinen muoto on vuodelta 1969 vaikkakin sillä on vuosisataiset juuret. Vaakunan kilpi on jaettu neljään kenttään. Vasempaan ylälaitaan on kuvattu punaisella pohjalla hopeareunainen kultainen piispanhiippa ja kultainen piispansauva, joka symboloi Urgellin piispaa. Oikeassa ylälaidassa on Foix'n kreivikunnan vaakuna (kolme punaista pystysuoraa viivaa kultaisella pohjalla), vasemmassa alalaidassa on Katalonian vaakuna (neljä punaista pystysuoraa viivaa kultaisella pohjalla), oikeassa alalaidassa on Béarnin vaakuna (kaksi punaista lehmää kultaisella pohjalla). Vaakunan alalaidassa lukee maan latinankielinen motto Virtus Unita Fortior, (Yhdistynyt voima on vahvempi). Vaakunaa käytetään myös Andorran lipussa. == Aiemmat vaakunat == File:Coat of arms of Andorra (Before 16th Century).svg|Vaakuna 1200-1500-luvulle File:Coat of arms of Andorra (1580).svg|Vaakuna 1580-luvulta File:Historical Coat of Arms of Ecclesiastic Co-Prince of Andorra.svg|Vaakuna noin 1800-1959 File:Historical Coat of Arms of French Prince of Andorra.svg|Vaakuna noin 1870-1959 File:Coat of Arms of Andorra (c.1800-1949).svg|Vaakuna noin 1800-1959 File:Coat of arms of Andorra - Flag Version (1931-1949).svg|Vaakuna 1931-1949 File:Coat of arms of Andorra (1949-1959).svg|Vaakuna 1949-1959 File:Coat of Arms of Andorra.svg|Nykyinen vaakuna vuodesta 1969 == Lähteet == Luokka:Valtioiden vaakunat Luokka:Andorran kansallissymbolit
Rahkarousku

Rahkarousku (Lactarius sphagneti) on yksi rouskuihin kuuluvista sienilajeista. Sen erottaminen esimerkiksi pikkurouskusta saattaa tuottaa hankaluuksia. == Lähteet == Luokka:Rouskut Luokka:Suomalaiset ruokasienet
Ioane Šavteli

Ioane Šavteli () oli georgialainen runoilija, joka eli 1100-luvun lopussa ja 1200-luvun alussa. Hänen kirjoittamanaan pidetään ylistysrunoa, joka on perinteisesti tunnettu epäsopivalla nimellä Abdulmesia () eli "Messiaan orja" (arabian kielen nimestä عبد المسيح, Abdul Masīh). Šota Rustaveli viittaa teoksensa Pantterintaljainen jälkisanoissa Šavteliin ja hänen teokseensa, ja Rustavelin eepos onkin Šavtelin runon nimen lähde. Hänen oodinsa on todellisuudessa eulogia keskiajan Georgian kahdelle suurimmalle hallitsijalle, Davit Rakentajalle (hallitsi 1089–1125) ja runoilijan aikalaiselle kuningatar Tamarille (hallitsi 1184–1213). Runoilijan elämästä ei juuri tiedetä. "Šavteli" vaikuttaa olevan maantieteellinen liikanimi, joka tarkoittaa "Šavšetista" (nykyinen Şavşat Turkissa). Hän oli mahdollisesti pappi, joka kulki keskiaikaisten kronikoiden mukaan Tamarin mukana useilla hänen matkoistaan ja sotaretkistään. Šavtelin panegyriikka keskittyy ylistämään Davitin ja Tamarin kristittyjä hyveitä nimeämättä kuitenkaan kumpaakaan henkilöä. Tamariin viitataan ylistämällä hänen kauneuttaan ja rakkauttaan "tehdä hyvää vaivihkaa". Tamaria ylistävät samantyyppisin sanankääntein myös kuningattaren kronikoitsija ja kaksi aikalaisrunoilijaa: Rustaveli ja Tšakhrukhadze. Davit voidaan tunnistaa alluusioista hänen raamatulliseen kaimaansa (josta georgialainen Bagrationi-dynastia väitti polveutuvansa) ja kuninkaan omista uskonnollisista runoista (, "katumuksen hymnit") peräisin olevista, tekstiin punotuista sanoista ja fraaseista. == Lähteet == Luokka:Georgialaiset kirjailijat
Seeprapleko

Seeprapleko (Hypancistrus zebra) on Etelä-Amerikasta 1990-luvun alussa löydetty monnikala. Se on saavuttanut maailmalla suosiota akvaariokalana, mutta on ollut kallis hintatasoltaan. Hinta on laskenut viime vuosina, kun niiden viljelyssä on onnistuttu yhä useammin.Scots Catfish Seepraplekon harvinaisuuden takia akvaariomarkkinoilla niitä tulisi toistaiseksi hankkia vain viljelytarkoitukseen kotiakvaarioihin. Kalan lisääntymismahdollisuudet luonnossa ovat pienentymässä Amazonin patoamisen vuoksi. Seepraplekon L-numero on L-046. == Koko ja ulkonäkö == Seeprapleko kasvaa 8–12 senttimetriä pitkäksi. Sen vartalo on mustan ja valkoisen vinoraitainen, otsassa valkoinen raitakuvio näyttää E-kirjaimelta. Koiraan voi erottaa vahvemmista rintaevien eturuodoista.Helsingin akvaariokeskus: Seeprapleko (Hypancistrus zepra) Arkiistoitu 5.3.2016. == Elinympäristö ja vesi == Seeprapleko viihtyy lämpimässä, 26–30 °C:ssa ja virtaavassa vedessä. Akvaariossa tulisi olla kova virtaus ja paljon kivikkoa ja runsaasti luolia, jonne pariskunta voi tarvittaessa kutea. Luolia luodessa täytyy varmistaa, ettei luola romahda kalan päälle. Akvaariossa käyttää erityisiä seepraplekojen ja muiden Hypancistrus-suvun imumonnien kudetukseen tarkoitettuja erityisiä savisia kutuluolia. == Ravinto == Seeprapleko on lihansyöjä, joten se ei koske akvaarion kasveihin. == Alkuperä == Seeprapleko on kotoisin Brasiliasta, Xingujoen vesistöstä. Kansainvälinen luonnonsuojeluliitto IUCN on luokitellut sen äärimmäisen uhanalaiseksi. == Käyttäytyminen ja lisääntyminen == Seepraplekot viihtyvät parhaiten useamman yksilön parvessa. Parven yksilömäärällä ei ole sinänsä väliä, mutta hyvänä miniminä voidaan pitää 3–4 yksilöä, mieluiten enemmänkin, jotta kalat löytäisivät itselleen miellyttävimmän kutukumppanin. Akvaariossa se on normaalisti ensimmäisinä kuukausina arka ja piilotteleva. Kalat on saatu lisääntymään myös vankeudessa.Korotev, Kevin: Kuturaportti == Lähteet == == Aiheesta muualla == *ITIS: Hypancistrus zebra Luokka:Imumonnit Luokka:Akvaariokalat Luokka:Uhanalaiset kalat
Marco Giovannetti

Marco Giovannetti (s. 4. huhtikuuta 1962 Milano) on entinen italialainen maantiepyöräilijä. Giovannetti kuului Italian joukkueeseen, joka voitti olympiakultaa 100 kilometrin joukkueajossa Los Angelesin olympialaisissa 1984. Ammattilaisurallaan hän voitti Espanjan ympäriajon vuonna 1990. Hän kuului kilpailun kuudennella etapilla irtiottoryhmään sijoittuen viidenneksi. Tämän myötä hän nousi kokonaiskilpailun toiselle sijalle. Kymmenennen etapin jälkeen hän siirtyi kärkipaikalle, jonka piti maaliin saakka. Kolme päivää Espanjan ympäriajon päättymisen jälkeen alkaneessa Italian ympäriajossa hän sijoittui Gianni Bugnon ja Charly Mottet'n jälkeen kolmanneksi. == Saavutuksia == ;1984 :Olympialaiset, 100 km joukkueajossa kultaa ;1985 :Italian ympäriajo, nuorten kilpailussa toinen, 7. etapilla kolmas ;1986 :Italian ympäriajo, kokonaiskilpailussa kahdeksas, 10. etapilla kolmas ;1987 :Italian ympäriajo, kokonaiskilpailussa kuudes, 19. etapilla kolmas :Sveitsin ympäriajo, kokonaiskilpailussa neljäs, 6. etapin voitto ;1988 :Italian ympäriajo, kokonaiskilpailussa kuudes ;1989 :Italian ympäriajo, kokonaiskilpailussa kahdeksas ;1990 :Espanjan ympäriajo, kokonaiskilpailun voitto :Italian ympäriajo, kokonaiskilpailussa kolmas ;1991 :Italian ympäriajo, kokonaiskilpailussa kahdeksas, 7. etapilla kolmas :Espanjan ympäriajo, kokonaiskilpailussa 18. ;1992 :Italian ympäriajo, kokonaiskilpailussa neljäs, 18. etapin voitto :Italian maantiepyöräilymestaruus ;1993 :Italian ympäriajo, 20. etapilla toinen :Clásica de San Sebastián, viides ;1994 :Tour de Romandie, kokonaiskilpailussa neljäs == Lähteet == *Saavutukset cyclingbase.com- sivustolla *Esittely cyclingarchives.com-sivustolla Luokka:Italialaiset maantiepyöräilijät Luokka:Italialaiset olympiavoittajat Luokka:Vuonna 1962 syntyneet Luokka:Elävät henkilöt
Ari Pulkkinen (muusikko)

Ari "Selkä" Ilmari Pulkkinen on suomalainen basisti ja lauluntekijä. Hän vaikuttaa sekä vuonna 1996 perustetussa Hauli bros -yhtyeessä että Kumma Heppu & Lopunajan Voidellut -yhtyeessä. Pulkkinen on vaikuttanut Pispalan musiikkiyhdistyksessä sen perustajana sekä hallituksen jäsenenä. Hän on opiskellut musiikin teknologiaa vuosina 1996-1999 Tampereen konservatoriossa ja Sibelius-Akatemian koulutuskeskuksessa. Hän on ollut tekemässä Musaa mäeltä -levyjä.Pispalan musiikkiyhdistyksen historiikki Pulkkinen on säveltänyt erityisesti Hauli brosille,Fono.fi mutta jo ennen sitäkin.Äänitearkisto Pulkkisen sävellyksiä ovat levyttäneet mm. Dave Lindholm, Pauli Hanhiniemi, Esko Kovero, Vesa Kietäväinen ja Kaija Pohjola. Pulkkinen julkaisi 2017 soololevyn Välilevy esiintyjänimellä 'Selkä & Issias'. == Diskografia == * Selkä & Issias: == Lähteet == Luokka:Suomalaiset basistit Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Vannomatta Paris!

Vannomatta Paris! (National Lampoon’s Pledge This!) on William Heinsin ohjaama yhdysvaltalainen komediaelokuva, joka julkaistiin suoraan videolle vuonna 2006. Amerikkalaiseen opiskelijaelämään sijoittuva elokuva kertoo Paris Hiltonin näyttelemästä Gamma Gamma -sisarkunnan johtajasta Victoria Englishistä ja kerhoon pyrkivistä naisopiskelijoista, joiden on suoriuduttava erilaisista tehtävistä. Paris Hilton toimi myös elokuvan tuottajana. == Aiheesta muualla == * * Luokka:Yhdysvaltalaiset komediaelokuvat Luokka:Vuoden 2006 yhdysvaltalaiset elokuvat Luokka:Suoraan videolle julkaistut elokuvat
Waiting for Cousteau

Waiting for Cousteau (ranskaksi tunnetaan nimellä En attendant Cousteau) on elektronisen musiikin artistin Jean-Michel Jarren studioalbumi, jonka julkaisi Disques Dreyfus -levy-yhtiö vuonna 1990. Albumi oli omistettu Jacques-Yves Cousteaulle, jonka 80-vuotispäivänä se julkaistiinkin. == Kappaleet == # # # # ==Kokoonpano== * Jean Michel Jarre – syntetisaattorit * The Amoco Renegades – steel-rummut * Guy Delacroix – basso * Christophe Deschamps – rummut * Michel Geiss – syntetisaattorit * Dominique Perrier – syntetisaattorit == Aiheesta muualla == *Waiting for Cousteau allmusic-sivustolla Luokka:Vuoden 1990 albumit Luokka:Jean Michel Jarren albumit
Narskut

Narskut (Netta) on sorsien heimoon kuuluva lintusuku. == Narskuihin (Netta) kuuluvia lajeja == * Kyhmynarsku (Netta peposaca) * Punapäänarsku (Netta rufina) * Ruskonarsku (Netta erythrophthalma) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Sorsat
Aska

Aska () oli kunta Itä-Götanmaan läänissä Ruotsissa. Se muodostettiin vuonna 1952 yhdistämällä aiemmat Varvin, Styran, Västra Stenbyn, Hagebyhögan, Fivelstadin ja Orlundan kunnat. Vuonna 1974 Askan kunta liitettiin Motalan kuntaan. Motalan kunta jaettiin jo vuonna 1980, jolloin Hagebyhögan ja Orlundan seurakunnat liitettiin tuolloin perustettuun Vadstenan kuntaan. Muut entisen Askan kunnan osat jäivät osaksi Motalan kuntaa. == Lähteet == Luokka:Vadstenan kunta Luokka:Motalan kunta Luokka:Ruotsin entiset kunnat